Alice Bentinck

**Alice Yvonne Bentinck**  MBE (lindur më 23 korrik 1986)   është një sipërmarrëse britanike. Së bashku me Matthew Clifford, ajo është bashkëthemeluese e  "Entrepreneur First", një kompani investitore me bazë në Londër që mbështet individët të ngrejnë kompani teknologjie. Me qendra në Londër dhe Singapor, EF financon individë ambiciozë në të gjithë Evropën dhe Azinë për të krijuar sipërmarrje.  Në vitin 2017, u njoftua se Reid Hoffman, bashkëthemelues i LinkedIn dhe partner në Greylock, do të bënte një investim 12.4 milion dollarë në "Entrepreneur First". 

Bentinck dhe Clifford janë gjithashtu themeluesit e "Code First: Girls", një organizatë që ofron kurse falas për programim në internet për gratë në universitet.  Një avokate për hyrjen e më shumë grave në fushën e teknologjisë, Bentinck u emërua një prej pesëdhjetë grave më frymëzuese në teknologjinë evropiane nga organizata "Inspiring Fifty" në 2015. 

## Jeta e hershme dhe edukimi  
Vajza e Major Vivian Mark Bentinck, e Marinsave Mbretëror (një pasardhës i Admiral Sir Rudolph Bentinck, Komandant i Përgjithshëm, Plymouth, i Barones Bentinck ) dhe Dr Miranda Whitehead,  Bentinck u rrit në rajonin e New Forest të Anglisë së Jugut në një familje jashtëzakonisht të pasur.   Ajo ndoqi shkollën Godolphin në Salisbury, një konvikt vajzash.  Atje ajo u regjistrua në "Young Enterprise", duke krijuar një model biznesi për çanta artizanale.  Më pas ajo ndoqi Shkollën e Biznesit të Universitetit të Nottinghamit, duke u diplomuar me një bachelor në studime të menaxhimit, me nderime të klasit të parë .  

## Karriera 
Para themelimit të EF, Bentinck bëri një stazh në zyrën e Tony Bler në Londër, ku ajo ndihmoi gjithashtu Iniciativën e Qeverisjes së Afrikës.  

Bentinck dhe Clifford u takuan në vitin 2009 gjatë punës në McKinsey. Pasi vunë re se sipërmarrja, ndryshe nga Silicon Valley, nuk shihej si një mundësi e vlefshme karriere për individë të talentuar dhe ambiciozë në Evropë, ata vendosën të themelonin "Entrepreneur First" në 2011.  Bentinck ka pozicionin e  CPO-s ndërsa Clifford është CEO.  Programi gjashtëmujorsh, me bazë në grupe merr më shumë se 1.500 aplikime në vit dhe pranon 100.  

Zyra e parë ndërkombëtare e EF u hap në Singapor në vitin 2016, duke sjellë të njëjtin model ndërtimi të kompanisë në Azi.   

Në vitin 2017, u njoftua se Reid Hoffman, bashkëthemelues i LinkedIn dhe partner në Greylock, do të bënte një investim 12.4 milion milion dollarë në EF.  

Duke vërejtur se shumica e individëve që aplikojnë për "Entrepreneur First" ishin meshkuj,  Bentinck dhe Clifford themeluan "Code First: Girls" në 2012. Kjo iniciativë jofitimprurëse siguron kurse falas për programim në internet për studente nga universitete me prejardhje nga shkencat sociale, duke u dhënë atyre aftësi të kalojnë në sektorin e teknologjisë.  Përveç kurseve, studentët udhëzohen nga profesionistet e industrisë.  Programi ofrohet në universitetet Oxford, Durham, St Andrews dhe Bristol .  Në vitin e parë, në "Code First: Girls" u diplomuan 500 studente.  

## Aktivitete të tjera 
Në vitin 2014 Bentinck u emërua një nga këshilltarët e Kryeministrit për Forumin e të Ardhmes Veriore në Helsinki.  

## Nderime dhe çmime 
Në vitin 2015 ajo u emërua si një prej pesëdhjetë grave më frymëzuese në teknologjine evropiane nga organizata "Inspiring Fifty".  një prej "35 grave nën 35" nga *Management Today*,  dhe u citua si "Ylli në rritje" nga *Computer Weekly* si pjesë e fushatës "Gratë me më Shumë Influencë në IT"   në Mbretërinë e Bashkuar, 2014.  Për më tepër, Shoqata Britanike Interaktive e Mediave e përfshiu atë në "BIMA Hot 100" të vitit 2014.  

Në vitin 2013 ajo u rendit e nëntëmbedhjeta ne listen e *The Drum,* "30 Under 30 Women in Digital" . dhe "Girls in Tech Ones To Watch 2013".  

Bentinck u emërua Anëtare e Urdhrit të Perandorisë Britanike (MBE) në Nderimet e Ditëlindjes 2016 për shërbimet ndaj biznesit.  

Në vitin 2017, Bentinck u emërua nga Computer Weekly si një nga gratë më me ndikim në IT në Mbretërinë e Bashkuar.  Ajo u emërua përsëri nga London Evening Standard si një nga njerëzit më me ndikim në Londër në  "Progress 1000", kategoria e sipërmarrësve. 

## Personale 
Bentinck ka marrë pjesë në gara me karroca që nga rinia e saj.  " 

## Referime 
* Alice Bentinck   
* Fjalimi "Bëhu themelues, jo ndjekës" 27 Shtator 2014 
* "Pesë mësime sipërmarrëse nga Alice Bentinck, Themeluesja e  'Entrepreneur First'"  *Career Girl Daily*, 24 korrik 2015